CELEX: 62016TN0207
Language: el
Date: 2016-05-04 00:00:00
Title: Υπόθεση T-207/16: Προσφυγή της 4ης Μαΐου 2016 – Αριστοτέλειο Πανεπιστήμιο Θεσσαλονίκης κατά Επιτροπής

11.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/36
            
         Προσφυγή της 4ης Μαΐου 2016 – Αριστοτέλειο Πανεπιστήμιο Θεσσαλονίκης κατά Επιτροπής
   (Υπόθεση T-207/16)
   (2016/C 251/42)
   Γλώσσα διαδικασίας: η ελληνική
   
      Διάδικοι
   
   
      Προσφεύγον: Αριστοτέλειο Πανεπιστήμιο Θεσσαλονίκης (Θεσσαλονίκη, Ελλάδα) (εκπρόσωπος: Β. Χριστιανός, δικηγόρος)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρωθεί η απόφαση αποκλεισμού του προσφεύγοντος·
            
         
               —
            
            
               να ακυρωθεί η απόφαση καταχώρισης και ενεργοποίησης του προσφεύγοντος στο Σύστημα Έγκαιρης Προειδοποίησης ή/και στο Σύστημα Έγκαιρου Εντοπισμού και Αποκλεισμού· και
            
         
               —
            
            
               να καταδικασθεί η καθής στη δικαστική δαπάνη του προσφεύγοντος.
            
         
      Λόγοι ακυρώσεως/Ισχυρισμοί και κύρια επιχειρήματα
   
   Με την προκειμένη προσφυγή, το προσφεύγον αιτείται την ακύρωση, πρώτον, της απόφασης του αρμόδιου διατάκτη ή/και της αρμόδιας αναθέτουσας αρχής για τον αποκλεισμό του προσφεύγοντος και, δεύτερον, της απόφασης του αρμόδιου διατάκτη ή/και της αρμόδιας αναθέτουσας αρχής, με την οποία ζητήθηκε η καταχώριση ή έγινε η καταχώριση, καθώς και η ενεργοποίηση της προειδοποίησης αποκλεισμού από την Επιτροπή ως προς το προσφεύγον στο Σύστημα Έγκαιρης Προειδοποίησης (Early Warning System) ή/και στο Σύστημα Έγκαιρου Εντοπισμού και Αποκλεισμού (Early Detection and Exclusion System), τα οποία διαχειρίζεται η Ευρωπαϊκή Επιτροπή.
   Το προσφεύγον υποστηρίζει ότι οι προσβαλλόμενες πράξεις πρέπει να ακυρωθούν για τους ακόλουθους λόγους:
   
               1.
            
            
               Πρώτον, λόγω παραβάσεως ουσιώδους τύπου.
            
         
               2.
            
            
               Δεύτερον, λόγω παραβάσεως των διατάξεων της απόφασης 2014/792/ΕΕ (1) για το Σύστημα Έγκαιρης Προειδοποίησης και του κανονισμού 2015/1929 (2) για το Σύστημα Έγκαιρου Εντοπισμού και Αποκλεισμού, του δικαιώματος ακρόασης και της αρχής της αναλογικότητας.
            
         
               3.
            
            
               Τρίτον, λόγω παραβάσεως των γενικών αρχών της χρηστής διοίκησης και διαφάνειας.
            
         
      (1)  2014/792/EE: Απόφαση της Επιτροπής, της 13ης Νοεμβρίου 2014 , σχετικά με το σύστημα έγκαιρης προειδοποίησης που θα χρησιμοποιείται από τους διατάκτες της Επιτροπής και από τους εκτελεστικούς οργανισμούς (ΕΕ L 329, σ. 68)
   
      (2)  Κανονισμός (ΕΕ, Ευρατόμ) 2015/1929 του Ευρωπαϊκού Κοινοβουλίου και του Συμβουλίου, της 28ης Οκτωβρίου 2015, για την τροποποίηση του κανονισμού (ΕΕ, Ευρατόμ) αριθ. 966/2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 286, σ. 1)